Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: [2. számú melléklet a 173/1997. (X. 6.) Korm. rendelethez]
Paragraph Index: 455

33. sor: Rendkívüli bevételek Ezen a soron kell kimutatni a pénztár működésével kapcsolatban felmerült, a szokásos mértéket meghaladó káreseményekkel kapcsolatos térítések, bírságok, kötbérek, késedelmi kamatok, kártérítések összegét, az elengedett kötelezettségek összegét, a térítés nélkül átvett eszközök átadónál kimutatott nyilvántartási értékét (legfeljebb forgalmi, piaci értékét), továbbá az ajándékként, a hagyatékként kapott, a többletként fellelt eszközök piaci értékét. Itt kell szerepeltetni a pénztár működése során keletkezett kötelezettségek harmadik személy által átvállalt összegét. Itt kell továbbá kimutatni az Mpt. 50. §-a (1) bekezdésének b) pontjában meghatározott gazdasági társaságba bevitt vagyontárgyak (apport) társasági szerződésben (alapszabályban) meghatározott értékét.

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes